Joriy yilning 15-17 iyun kunlari kutilayotgan yomg‘irlar yog‘ishi sababli, Farg‘ona vodiysining tog‘oldi va tog‘li hududlarida sel kelishi mumkin. Foto: Kun.uz “O‘zgidromet” xabariga ko‘ra, quyidagi hududlarda sel xavfi mavjud: Namangan viloyati: Pop, Kosonsoy, Chortoq, Chust, Namangan, Yangiqo‘rg‘on tumanlari; Farg‘ona viloyati: So‘x, Farg‘ona, Beshariq tumanlari; Andijon viloyati: Andijon, Asaka, Jalaquduq, Qo‘rg‘ontepa, Paxtaobod, Izboskan, Xo‘jaobod, Marhamat tumanlari va Xonabod shahri. Tog‘oldi va tog‘li hududlarda istiqomat qiluvchi fuqarolar, dam oluvchilar hamda tog‘li hududlarda harakatlanuvchi haydovchilardan ehtiyot choralarini ko‘rish so‘ralgan.